ESB-ríkin treg til að svara kalli SÞ um að taka við fleira flóttafólki
Aðildarríki Evrópusambandsins létu í dag í ljósi tregðu til að verða við beiðni Sameinuðu þjóðanna um að veita fleira flóttafólki fasta búsetu, og héldu því fram að peningum yrði betur varið til að hjálpa fólkinu til að snúa heim.
Ruud Lubbers, sem fer með málefni flóttafólks í framkvæmdastjórn ESB, hvatti til að samið verði um að flóttafólki verði dreift jafnt á meðal aðildarríkjanna.
Þetta kom fram á fundi dómsmála- og innanríkisráðherra aðildarríkjanna 25 í Lúxemborg í dag. Lubbers sagði að jöfn dreifing milli landanna myndi gera því flóttafólki sem hvorki gæti snúið heim né fengi að setjast að í því landi sem það óskaði eftir auðveldara um vik.
Lubbers sagði ennfremur að ESB ætti að fylgja fordæmi innflytjendaríkja á borð við Bandaríkin, Kanada og Nýja Sjáland, sem samtals buðu um 100.000 flóttamönnum fasta búsetu á síðast ári. Í Evrópu hafi gegnt öðru máli, þar hafi í fyrra einungis 4.700 flóttamönnum verið heimilað að setjast að til frambúðar.
Innanríkisráðherra Þýskalands, Otto Schily, sagði að landið réði ekki við allan þann fjölda flóttamanna sem þangað leitaði á hverju ári. Þar sé nú um hálf milljón flóttamanna sem hafi verið neitað um landvistarleyfi.
Aðildarríki Evrópusambandsins létu í dag í ljósi tregðu til að verða við beiðni Sameinuðu þjóðanna um að veita fleira flóttafólki fasta búsetu.
Héldu því fram að peningum yrði betur varið til að hjálpa fólkinu til að snúa heim.
Ruud Lubbers, sem fer með málefni flóttafólks í framkvæmdastjórn ESB, hvatti til að samið verði um að flóttafólki verði dreift jafnt á meðal aðildarríkjanna.
Innanríkisráðherra Þýskalands sagði að landið réði ekki við allan þann fjölda flóttamanna sem þangað leitaði á hverju ári.